  Майя Бывальцева Удмуртиысь быръёнъёсъя котькуд участокъёслэн аслаз электротыл сётӥсь тӥрлыкез луыны кулэ. Терроризмен нюръяськонъя ӧрилэн кенешоназ 16-тӥ гудырикошконэ со сярысь вераз Россиысь Шимучыръёсъя министерстволэн Удмурт элькунъя Валтӥсь управлениезлэн кивалтӥсез Пётр Фомин. «Быръёнъёсъя вань участокъёслы валтӥсь курон — тӥляд аппаратурадылы но оборудованидылы электротыл сётӥсь тӥрлыкты мед луоз <…>, озьы ик куара сётыны лыктӥсьёслы сюресъёсты югдытон», — вераз Пётр Фомин. Солэн ивортэмезъя, ёрос центръёсысь котькудаз тылпу кысон частьын электростанциос вань. Соосты куара сётон интыосы азьвыл ик пуктыны луэ. Тодэ вайытом,  Россиысь Кун Думае быръёнъёс 2016-тӥ арын 18-тӥ куарусёнэ ортчозы. Удмуртиын улӥсьёслы 14 партиослэн кандидатъёссы понна куара сётоно луоз. Вуоно ужрад сярысь иворъёсты лыдӟе милям сайтысьтымы «Россиысь Кун Думае быръёнъёс» люкетын.  Тегъёс: Мерлык Ижкар МЧС быръёнъёс Удмуртия ПётрФомин  